Xonanda Kaniza o‘zi uchun kelin ko‘ylak tanlamoqda (foto)

O‘zbek estradasining “Ledi Gaga”si nomini olgan xonanda Kaniza o‘zining Instagram’dagi sahifasiga kelin libosda tushgan fotosuratlarini joyladi, deb xabar qiladi “Uz24.uz”.

Fotosuratlardan biriga qoldirilgan izohga ko‘ra, xonanda visol oqshomi uchun kelin ko‘ylak tanlamoqda. Kaniza suratdagi libos va imidj borasidagi muxlislar fikrini ham so‘rab, to‘yiga oz qolganini yozgan.

Izoh qoldirayotgan foydalanuvchilar “bu navbatdagi videoklipdan lavha” yoki “biror kelin liboslari saloni uchun fotosessiya” bo‘lishi mumkinligini taxmin qilmoqda.

Hozircha xonandaning o‘zidan bu haqda batafsil ma’lumot berilmayapti.